Ir-Regolament tal-Kummissjoni (KE) Nru 1473/2000
tal-10 ta’ Lulju 2000
li jistabbilixxi l-komponenti agrikoli mnaqqsa u d-dazji addizzjonali applikabbli mill-1 ta’ Lulju 2000 għall-importazzjoni fil-Komunità tal-oġġetti koperti mir-Regolament (KE) Nru 3448/93 taħt l-Accordi Ewropei
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistabbilixxi l-arranġamenti kummerċjali applikabbli għall-ċerti oġġetti li jirriżultaw mill-ipproċessar tal-prodotti agrikoli [1], kif l-aħħar emendat permezz tar-Regolament (KE) Nru 2491/98 [2], u b’mod partikulari l-Artikolu 7 tiegħu,
Billi:
(1) L-Anness II għar-Regolament tal-Kunsill (KE) Nru 27/1999 tal-21 ta’ Diċembru 1998 li jaddottaw miżuri tranżizzjonali u awtonomi għall-arranġamenti kummerċjali preferenzjali mal-Polonja, l-Ungerija, is-Slovakkja, r-Repubblika Ċeka, r-Rumania u l-Bulgarija f’ċerti prodotti agrikoli proċessati [3] jistabbilixxi l-ammonti bażiċi li għandhom jiġu kunsidrati fil-kalkolazzjoni tal-komponenti agrikoli mnaqqsa applikabbli fuq l-importazzjoni minn, fost l-oħrajn, il-Polonja mill-1 ta’ Lulju 2000.
(2) Id-dazji li jirriżultaw minn dawk il-miżuri ma’ jistgħux jeċċedu dawk applikabbli skond it-Tariffa Doganali Komuni.
(3) Ir-Regolament tal-Kummissjoni (KE) Nru 1460/96 [4], kif emendat permezz tar-Regolament (KE) Nru 2495/97 [5], jistabbilixxi r-regoli dettaljati għall-implimentazzjoni tal-arranġamenti kummerċjali preferenzjali applikabbli għall-ċerti oġġetti li jirriżultaw mill-ipproċessar tal-prodotti agrikoli, kif stipulat fl-Artikolu 7 tar-Regolament (KE) Nru 3449/93,
ADDOTTAT DAN IR-REGOLAMENT:
Artikolu 1
Dan ir-Regolament jistabbilixxi l-komponenti agrikoli mnaqqsa applikabbli, mill-1 ta’ Lulju 2000, għall-importazzjoniet ta’ oġġetti koperti mir-Regolament (KE) Nru 3448/93, li għalihom tnaqqis fil-komponent agrikolu ikun stipulat mill-arranġamenti preferenzjali konklużi mal-pajjiżi konċernati, u d-dażji addizzjonali mnaqqsa korrispondenti.
Artikolu 2
L-ammonti ndikati fl-Annessi I u II għandhom ikunu applikabbli għall-importazzjonijiet mir-Repubblika tal-Polonja skond il-kundizzjonijiet stabbiliti b’mod konformi mal-Protokoll 3 tal-Ftehim fuq il-kummerċ u l-miżuri li għandhom x’jaqsmu mal-kummerċ konklużi mar-Repubblika tal-Polonja.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Għandu japplika mill-1 ta’ Lulju 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, l-10 ta’Lulju 2000.